Sakpas-Sake: Vliegtuie, howe en ’n TV | Netwerk24
Deur Elvira Wood 25 April 2019 07:38
Brian Molefe, voormalige uitvoerende hoof van Eskom, tydens ’n mediakonferensie in Januarie 2018 oor die oorspronklike staatskapingsverslag. Molefe het op die geleentheid sy ontevredenheid uitgespreek oor hoe die Openbare Beskermer sy kant van die storie geïgnoreer het.
Hoeveel keer sal jy probeer appèl aanteken by die hof as die uitspraak nie in jou guns was nie? Brian Molefe, voormalige uitvoerende hoof van Eskom, het duidelik gedink een keer was nié genoeg nie.
1. Hof gee Molefe 3de keer pak oor die sowat R30 m.
2. Amcu se dae dalk getel
3. ‘Gupta-lugdiens’ se vlerke geknip
Jet Airways het laat verlede week aangekondig dat die Staatsbank van Indië hom namens ’n konsortium Indiese leners in kennis gestel het dat hulle nie sy aansoek om kritieke tussentydse befondsing gaan oorweeg nie.
4. Rykes se vertroue val verste in 1ste kwartaal
FNB en die Buro vir Ekonomiese Ondersoek se peiling oor verbruikersvertroue toon in die eerste kwartaal het verbruikers se vertroue in die geheel tot byna nul geval.
Die indeks wat uit die peiling saamgestel word, staan nou op ’n punt van twee nadat dit met vyf punte geval het.
5.Samsung se reusagtige TV kom teen massiewe prys
Samsung se nuwe, massiewe 8K platskermtelevisie se skerm is byna 2,5 m breed en kos glo byna R1 miljoen.
Dié Suid-Koreaanse tegnologievervaardiger het Dinsdagaand sy nuwe reeks superluukse 8K-platskermtelevisies in Melrose Arch, Johannesburg, aan joernaliste en lede van die publiek bekend gestel.
1. Statistieke Suid-Afrika maak die jongste produsenteprysindeks bekend.
Meer oor: Fnb | Samsung | Brian Molefe | Vliegtuie | Vakbond | Guptas